મિત્રો આ એક ટાઈમ ઝોન ને લીધે વર્ષે ભારતને કરોડો રૂપિયાનું નુકશાન થાય છે.ઉપરાંત ઉર્જાની કટોકટી નિવારવા માટે પણ વહેલા મોડા ભારતે બે ટાઈમ ઝોન અપનાવવા જોઈએ.ટાઈમ ઝોન કેવી રીતે અસર કરે તે પહેલા જોઈએ,ભારતના કરોડો લોકો સૂર્યોદય કે સુર્યાસ્ત મુજબ પોતાની દૈનિક પ્રવૃત્તિ ગોઠવતા નથી.તેઓ ઘડિયાળના કાંટા મુજબ આ બધું ગોઠવે છે.પચ્છિમ ભારતની તુલનાએ પૂર્વમાં સુર્યાસ્ત એક-દોઢ કલાક વહેલો થઇ જાય છે.સૂર્ય પ્રકાશ મુજબ જુઓ તો આસામના રહેવાસીઓ ગુજરાતના રહેવાસીઓ કરતા બે કલાક પાછળ જીવે છે.બે કલાક મોડા ઉઠે છે અને બે કલાક મોડા સુવે છે.પરિણામે કુદરતી પ્રકાશના ઉજાસનો તેઓ પુરેપુરો લાભ મેળવતા નથી.જાગતા હોય ત્યારે તેઓ કલાકો સુધી વીજળી વાપર્યા કરે છે જેને લીધે પૂર્વમાં વીજળીની બહુ ખેંચ રહે છે.